באליפות העולם בשחייה (בריכת 25 מטר) שנערכה באיסטנבול שבטורקיה בדצמבר אותה שנה זכה בידרמן ב-3 מדליות אחת מכל סוג. מדליית זהב במשחה ל-400 מטר חופשי בתוצאה של 3:39.15 דקות, לפני האו יון מסין (3:39.48 דקות) ומאס גלסנר מדנמרק (3:40.09 דקות) והגן על תוארו, מדליית כסף במשחה ל-200 מטר חופשי בתוצאה של 1:42.07 דקות, אחרי ראיין לוכטה (1:41.92 דקות) ולפני קונור דווייר (1:43.78 דקות) שניהם מארצות הברית ומדליית ארד במשחה שליחים 4x200 מטר חופשי בתוצאה של 6:53.22 דקות, כשחיין ראשון הוא שחה בתוצאה של 1:41.93, אחרי ארצות הברית (6:51.40 דקות) ואוסטרליה (6:52.29 דקות).